## La Ciutat de les Arts i les Ciències celebra el Dia Internacional de la Cultura Científica amb una observació solar

*** L’activitat és gratuïta i es du a terme el diumenge, 28 de setembre, d’11:00 a 13:00 hores en el Jardí d’Astronomia de l’Umbracle**

Amb motiu del Dia Internacional de la Cultura Científica, la Ciutat de les Arts i les Ciències se suma a la iniciativa promoguda per la Fundació Espanyola per a la Ciència i la Tecnologia (FECYT) amb una activitat especial d’observació solar oberta al públic. Es tracta d’una activitat guiada, gratuïta i de lliure accés que es realitzarà d’11:00 a 13:00 hores, sempre que les condicions meteorològiques ho permeten.

En l’observació es podrà contemplar, en directe, imatges del Sol i conéixer de primera mà fenòmens com les taques solars de la fotosfera o les protuberàncies de la cromosfera, gràcies a l’ús de telescopis especialitzats i projeccions segures sobre pantalla blanca.

A més, hi haurà una taula expositiva interactiva per a experimentar amb instruments com un prisma de vidre, un espectroscopi, un disc de Newton, cèl·lules fotoelèctriques, un tel·luri i maquetes a escala del sistema solar, entre altres recursos didàctics que permetran descobrir la naturalesa i el comportament de la llum.

L’observació estarà guiada per personal expert que explicaran aspectes relacionats amb la temperatura, la composició i l’estructura de la nostra estrela.

Amb esta iniciativa, la Ciutat de les Arts i les Ciències s’unix a la celebració del Dia Internacional de la Cultura Científica, una jornada que subratlla la importància de la cultura científica en la societat i la necessitat d’acostar la ciència a la ciutadania.

Fecha: 26/09/2025